Kichwa: Robert Mugabe: Jinsi Mugabe alivyokutana na 'mpiga chapa' wake na kumuoa\nKwa kuzingatia jina la hapo juu la makala ya kuwaziwa, fikiria makala.\n
Uhusiano wa kimapenzi kati yake na mkewe Grace Marufu ulianza wakati alipokuwa akifanya kazi kama mpiga chapa katika ikulu ya rais ya Zimbabwe . 

Wawili hao walianza kuonana kisiri wakati Mugabe alipokuwa na mkewe wa kwanza Sally ambaye alikuwa akiugua, tofauti ya umri wao ikiwa miaka 40.

''Alikuja kwangu na kuanza kuniulizia kuhusu familia yangu'', alisema Grace Mugabe katika mahojiano kuhusu walivyojuana na kiongozi huyo miaka ya 80.

''Nilimuona kama babaangu. Sikudhania kwamba atanitazama na kuniambia nampenda huyu msichana, sikutarajia hata kidogo'', aliongezea bi Grace akizungumza na BBC.

Ijapokuwa bado alikuwa na mkewe wa kwanza Mugabe hakuweza kuzuia mapenzi tele ya Grace, alisema akihojiwa  na vyombo vya habari nchini Zimbabwe.

''Mamangu alikuwa akilia akisema kwamba angependelea kuwaona watoto wangu kabla ya kufariki, Mugabe alinukuliwa na chombo cha habari cha NewsdzeZimbabwe.

''Mke wangu Sally alikuwa mgonjwa na alikuwa kitandani na wakati huo nikakutana na Grace katika ikulu  ambapo alikuwa akifanya kazi kama katibu wangu'', alinukuliwa akisema.

''Ni kweli tulianza uhusiano huo wakati Sally alipokuwa hai'' , ilinibidi.

''Mimi na Grace hatukuchumbiana, nilijulishwa kumuhusu  na nikajiambia  ni msichana mrembo'' .

''Hivyobasi alianza kufanya kazi kama katibu na walikuwa wengi katika Ikulu, niliwatazama na hapo mapenzi yakaanza tulipoonana na Grace''.

Aliongezea: Na baadaye , siku moja nilimwambia, nakupenda na nilimuona ameshikwa na ganzi. Nilimshika mkono wake na kumpiga busu.

''Hakukataa na wala kupinga na baadaye nikaambia nafsi yangu kwamba kwa kuwa amekubali busu langu basi  nimemaliza mchezo''. alinukuliwa na vyombo vya habari vya Zimbabwe akisema.

Mugabe alisema kwamba wawili hao walikuwa wakikutana kisiri katika nyumba ya dadake marehemu Sabina huku wapwa wake wakitumwa nje ili kuficha uhusiano huo.

Bwana Mugabe anasema kwamba mkewe wa kwanza Sally aliupatia baraka uhusiano wake na Grace kabla ya kifo chake 1992.

Hatahivyo anasema kwamba  hakumuoa Grace hadi miaka minne...